OpenLLM-France/wikimedia huggingface dataset:
# Biosofia

Biosofia, prové de les arrels gregues Bios i Sophos, entenent per aquesta unió de termes, saviesa de la vida. La Biosofia correspon a un moviment humanista fortament influenciat per Baruch Spinoza, filòsof del segle xvii. La Biosofia es defineix a si mateixa com "la ciència i l'art d'una" vida intel·ligent "(en anglès, intelligent living), basades en la consciència i la pràctica de valors espirituals, principis ètics i socials i característiques de personalitat (o caràcter), essencials per a la llibertat individual i l'harmonia social. El terme hauria estat usat per primera vegada per Ignaz Paul Vitalis Troxler (1806), filòsof suís influenciat per Friedrich Schelling. Més tard per Peter Wessel Zapffe. Biòsofs actuals inclouen Jong Bhak qui reinterpretaría la Biosofia com una manera de fer filosofia incloent en la reflexió desenvolupaments científics. La Biosofia de Jong Bhak, inspirada pel logicisme de Bertrand Russell, intentaria fer computable la filosofia de l'home. El 1998, Anna Öhman i Svenolov Lindgren van presentar un programa biosòfic a Internet. L'intent d'ambdós seria el de sistematitzar i circumscriure en un marc filosòfic als estudis biològics. Alguns dels objectius del programa biosófico tindrien actualitat, per exemple en el pla de la internàutica, el de la integració dels individus d'acord amb interessos mutus.

## Enllaços externs

* Biosophy.org
* Institut biosòfic
# Biot (cràter)

Biot és un petit cràter d'impacte de la Lluna en forma de bol situat a l'extrem sud de la Mare Fecunditatis. Al sud-est es troba el cràter Wrottesley.
* Localització de Biot (centre de la imatge)
* Cràters satèl·lit
* Rodalies de Biot (imatge del LRO)
És una formació circular amb una vora esmolada que no ha estat desgastada de manera significativa. Les parets interiors tenen un pendent relativament petita cap al fons de l'interior. L'albedo de les àmplies parets interiors és més alt que el de la mar lunar que l'envolta, donant-li un to més clar.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Biot.
| Biot | Coordenades | Diàmetre |
| A | 22° 12′ S, 48° 54′ E﻿ / ﻿22.2°S,48.9°E﻿ / -22.2; 48.9﻿ (Biot A) | 15 km |
| B | 20° 24′ S, 49° 36′ E﻿ / ﻿20.4°S,49.6°E﻿ / -20.4; 49.6﻿ (Biot B) | 28 km |
| C | 22° 00′ S, 51° 06′ E﻿ / ﻿22.0°S,51.1°E﻿ / -22.0; 51.1﻿ (Biot C) | 8 km |
| D | 24° 18′ S, 50° 18′ E﻿ / ﻿24.3°S,50.3°E﻿ / -24.3; 50.3﻿ (Biot D) | 9 km |
| E | 24° 36′ S, 50° 54′ E﻿ / ﻿24.6°S,50.9°E﻿ / -24.6; 50.9﻿ (Biot E) | 8 km |
| T | 21° 24′ S, 49° 54′ E﻿ / ﻿21.4°S,49.9°E﻿ / -21.4; 49.9﻿ (Biot T) | 5 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Beaucé

Beaucé (en bretó Belzeg, en gal·ló Bauczaé) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.148 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 377 | 400 | 632 | 974 | 1.055 | 1.056 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1965-2008 | Marcel Guidecoq | |
| 2008- | Jean-Louis Lagrée | |
# Boggsita

La boggsita és un mineral de la classe dels silicats, que pertany al grup de les zeolites. Rep el nom en honor de Robert Maxwell Boggs (Seattle, 1918) i del seu fill Russel Calvin Boggs (Cheney, 1952).

## Característiques

La boggsita és un silicat de fórmula química Ca₈Na₃(Si,Al)$_{96}$O$_{192}$·70H₂O. Es tracta d'una espècie aprovada com a espècie vàlida per l'Associació Mineralògica Internacional i descrita per primera vegada el 1990. Cristal·litza en el sistema ortoròmbic. La seva duresa a l'escala de Mohs és 3,5.
Segons la classificació de Nickel-Strunz, la boggsita pertany a «09.GC: Tectosilicats amb H₂O zeolítica, cadenes de connexions dobles de 4-enllaços» juntament amb els següents minerals: amicita, garronita-Ca, gismondina-Ca, gobbinsita, harmotoma, phil·lipsita-Ca, phil·lipsita-K, phil·lipsita-Na, flörkeïta, merlinoïta, mazzita-Mg, mazzita-Na, perlialita, paulingita-Ca i paulingita-K.

## Formació i jaciments

Va ser descoberta a la carretera Neer de la localitat de Goble, al comtat de Columbia (Oregon, Estats Units). Posteriorment també ha estat descrita al mont Adamson, a la Terra de Victòria, a l'Antàrtida. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Boggsite» (en anglès). Mindat. [Consulta: 7 abril 2019].
# Bogeria

Es va designar com a bogeria o follia fins a final del segle xix a un determinat comportament que vulnerava les normes socials establertes. El que es va interpretar per convencions socials com bogeria va ser la desviació de la norma (del llatí vulgar delirés, de lira ire, que significava originalment en l'agricultura "desviat del solc recte"), per culpa d'un desequilibri mental, pel qual un home o una dona patia de deliris malaltissos, impropis del funcionament normal de la raó, que s'identificaven per la realització d'actes estranys o destructius.
Els símptomes de certes malalties, com l'epilèpsia o altres disfuncions mentals, van ser també qualificats de bogeria. El concepte de "bogeria" va ser emprat a Europa històricament en diferents contextos amb diferents significats, que retrospectivament se sap que corresponien a fenòmens distints, que en la història de la medicina es troben pobrament definits i que de vegades eren fins i tot contradictoris. La qüestió de quines variacions respecte a la norma eren acceptades com a "extravagàncies" i quines com a bogeria podia dependre de la regió, l'època o les circumstàncies socials del subjecte. No va anar fins a l'aplicació de la nosologia moderna quan es van delimitar els diferents fenòmens denominats fins llavors com bogeria.
# Beloglinka (Khabàrovsk)

* Per a altres significats, vegeu «Beloglinka».
Beloglinka (en rus: Белоглинка) és un poble del krai de Khabàrovsk, a Rússia, que el 2012 tenia 48 habitants.

## Referències

* ↑ Оценка численности населения по муниципальным образованиям на начало 2012 года Arxivat 2017-10-19 a Wayback Machine. (en rus).
# Bona gent

Bona gent (títol original en neerlandpès, Goed Volk) és una sèrie de televisió documental flamenca sobre gastronomia de la productora Hotel Hungaria, dirigit per Kat Steppe, amb l'entrevistador i cuiner Jeroen Meus. Meus s'endinsa en la vida de les comunitats menys conegudes a través de la cuina, i se centra primer en preguntes sobre els seus hàbits alimentaris. Les dues temporades del programa, una el 2014 i una segona el 2017, es van emetre al canal públic Eén. S'ha doblat al català pel canal 33.
Una mitjana de 883.000 espectadors van veure els sis episodis de la primera temporada.
Goed Volk va ser nominat al Prix Europa, en la categoria de documentals de televisió, el 2015. El mateix any, el programa i Kat Steppe van rebre una Vlaamse Televisie Sterren a la millor direcció. El 2017, la segona temporada va guanyar el Prix Europa al millor documental de televisió europeu.

## Referències

* ↑ CCMA. «El 33 estrena la sèrie documental "Bona gent"», 23-06-2023. [Consulta: 5 juliol 2023].
* ↑ «‘Tytgat Chocolat’ en ‘Goed Volk’ vallen in de prijzen». De Standaard, 12 oktober 2017. [Consulta: 12 oktober 2017].
# Brocat

S'anomena brocat (també brodat d'or) a un teixit molt carregat de seda, amb la trama que forma el fons, feta de punt de sarga.
Els dibuixos són de ras de vuit lliços i solen ser grans perquè produeixin bon efecte aplicats a tota classe de tapissos i mobles. La circumstància que distingeix aquest teixit és el mitjà relleu que presenta el ras sobre la sarga del fons sent la classe més usada de només dos colors, un de l'ordit i un altre de la trama, tot i que es fabriquen també alguns brocats amb dos i tres colors de trama.
Es fabrica en molt gran escala una imitació d'aquest teixit coneguda amb el nom do brocatell .

## Referències

* ↑ John Gillow; Bryan Sentance. Tejidos del mundo: guía visual de las técnicas tradicionales. Editorial NEREA, 1 gener 2000, p. 91–. ISBN 9788489569416 [Consulta: 25 gener 2011].

## Bibliografia

* Oriol Ronquillo, Josep. Diccionario de materia mercantil, industrial y agrícola (en castellà). Barcelona: Imprenta de D. Agustin Gaspar, 1857.
# Bulletin of the New York Botanical Garden

El Bulletin of the New York Botanical Garden, (abreujat Bull. New York Bot. Gard.), va ser una revista amb il·lustracions i descripcions botàniques editada a Nova York. Es van publicar 14 volums des de l'any 1896/1900 i 1929/1932. S'hi van publicar 980 noms binomials.

## Referències

* ↑ «Bull. New York Bot. Gard.». Tropicos. Missouri Botanical Garden.
* ↑ «Bulletin of the New York Botanical Garden» (en anglès). International Plant Names Index (IPNI). Royal Botanic Gardens. [Consulta: 28 octubre 2019].
# Bufo verrucosissimus

Bufo verrucosissimus és una espècie de gripau de la família Bufonidae. Aquesta espècie és endèmica de l'Àsia central, a alçades que van des dels 0 als 1.900 metres sobre el nivell del mar. S'estén entre les ribes de la mar Càspia i la mar Negra, sobre els territoris de Rússia, Turquia, l'Azerbaidjan, Geòrgia i l'Iran. Habita els boscos temperats, subtropicals i tropicals, de comú en terres baixes, rius intermitents, jardins urbans i basses. Està amenaçada d'extinció per la destrucció de l'hàbitat.

## Referències

* ↑ Kuzmin, S., Stöck, M., Papenfuss, T., Rastegar-Pouyani, N., Ugurtas, I., Anderson, S., Tarkhnishvili, D., Ananjeva, N., Orlov, N. & Tuniyev, B. Bufo verrucosissimus. 2004. Llista Vermella d'Espècies Amenaçades de la UICN 2006. Consulta: 13 d'abril del 2008
# Bufoides

Bufoides és un gènere d'amfibis de la família dels bufònids amb només una espècie.

## Espècie

* Bufoides kempi
* Bufoides meghalayanus

## Referències

* «Amphibian Species of the World - Bufoides (Pillai i Yazdani, 1973)». [Consulta: 11 abril 2008].
# Bufo tuberculatus

Bufo tuberculatus és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Liang, F. & Changyuan, Y. 2004. Bufo tuberculatus. Llista Vermella d'Espècies Amenaçades de la UICN 2006. Consulta: 13 d'abril del 2008.
# Berenice III

Berenice III o Berenice III Cleòpatra (en grec antic Βερενίκη) fou reina d'Egipte l'any 80 aC.
Era filla de Ptolemeu IX Làtir i de Cleòpatra V Selene i va succeir al seu pare a la seva mort l'any 80 aC, ja que no havia deixat fills mascles, i els notables d'Alexandria la van acceptar com a reina.
El senat romà la va obligar a casar-se amb Ptolemeu XI Alexandre II, enviat a Egipte per Sul·la, que en aquell temps era dictador, el seu protector, perquè prengués possessió del regne. Ptolemeu XI va arribar a Egipte i s'hi va casar, però al cap de 19 dies la va matar. Appià diu que la notícia de la seva mort va provocar un aixecament popular a Alexandria i l'assassí va morir en el tumult, però hi ha dubtes sobre la seva veracitat.

## Referències

* ↑ 4.Berenice a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 483

## Vegeu també

* Dona a l'antic Egipte
# Bulbinella cauda-felis

Bulbinella cauda-felis és una espècie de planta de la família de les asfodelàcies, endèmica de la Província del Cap. És una planta bulbosa amb un període de floració que es troba comprès entre agost i desembre, mentre que el seu període de fructificació es produeix de desembre en endavant.

## Referències

* ↑ «Bulbinella cauda-felis» a EOL. Data consulta: 18 de març de 2014.
* ↑ «Bulbinella cauda-felis» a Pacific Bulb Society.
# Cal Soleret

Cal Soleret és una obra de Calafell (Baix Penedès) protegida com a bé cultural d'interès local.

## Descripció

Es tracta d'un edifici entre mitgeres amb un pati a la part posterior. Consta de planta baixa i dues plantes pis. La coberta és a dos vessants amb el carener paral·lel a la façana principal que està orientada a sud. S'accedeix a l'edifici per un arc de mig punt de pedra tallada. A la clau de l'arc hi ha la data 1587, que no és originària de l'immoble. A cadascuna de les plantes altes hi ha una finestra de forma rectangular, les quals són situades, una damunt de l'altra, al costat dret de la façana. A la part superior hi ha un ràfec. La façana és arrebossada i pintada, a excepció del sòcol que és de color marró.
A l'interior hi ha una part d'un arc apuntat que comparteix amb la casa veïna. Una estança de la casa és a l'interior de la finca veïna del costat esquerre. A la planta baixa hi ha un cup i una sitja.
El sistema constructiu és de tipus tradicional amb murs de càrrega i sostres unidireccionals de bigues de fusta. La coberta és de teula àrab. La volta de l'escala és de ceràmica. Els murs són de maçoneria unida amb morter de calç. El portal és fet de pedra tallada d'origen local.

## Història

La data va ser gravada a l'arc del portal l'any 1987 pels actuals propietaris de la casa i no correspon, exactament, a la data de construcció de l'immoble.La data de construcció de la casa es data a finals del S. XVI o principis del xvii, originalment només estava edificada la planta baixa, posteriorment es van aixecar els dos pisos actuals. En l'actual jardí hi havia una edificació de dues plantes, a la baixa es guardaven vaques i la superior servia de magatzem. A la part no edificada del jardí una sèrie de compartiments de maçoneria servia per guardar porcs.
Aquesta casa va ser una de les primeres del poble de Calafell a tenir llum elèctrica que va instal·lar l'avi de les actuals propietàries a principis del S. XX, encara es conserven alguns dels aïllants originals de porcellana que servien com a suport del cablejat.
Es conserva al subsòl de l'entrada un cup recobert de ceràmica i una sitja tallat en la pedra que servia per guardar gra.
Tota l'estructura és original i la inscripció amb l'any 1987 que hi ha a l'entrada correspon a la remodelació que es va realitzar aquest any.

## Referències

* 1 2 3 4 «Cal Soleret». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 setembre 2016].
# Cado Belle

Cado Belle fou un grup de rock escocès prominent en l'escena "pub rock" del mitans del 1970s. Són notables per fer els primers enregistraments que presenten cantant Maggie Reilly posteriorment famosa amb Mike Oldfield i com a artista en solitari. El membre de la banda Colin Tully va aconseguir alguna fama amb la banda sonora de la pel·lícula aclamada per la crítica 'Gregory's Girl'. El gènere de Cado Belle també ha estat descrit com Soul escocès.
A Glasgow, la cantant Maggie Reilly va conèixer Stuart MacKillop qui li va demanar unir la seva banda "Joe Cool". L'octubre de 1974 la banda es fusionà amb una altra anomenada "Up", formant Cado Belle. Van editar el seu únic àlbum homònim (Cado Belle) la tardor de 1976. Va ser seguit un any més tard per un EP. Van continuar amb actuacions durant 1978 però es van dissoldre l'any següent.

## Membres

* Maggie Reilly: Veu, acompanyaments vocals
* Alan Darby: Guitarres
* Gavin Hodgson: Baix
* Stuart MacKillop: Teclats
* Davy Roy: Tambors, percussió
* Colin Tully: Saxòfon, flauta, arranjaments de trompa

## Enregistraments

El seu LP únic, titulat Cado Belle, va ser llançat durant 1976 per la companyia discogràfica Anchor Records. El llistat de pistes era:
* "All Too Familiar" 3:09 (Stuart MacKillop / Alasdair Robertson)
* "Infamous Mister" 3:49 (Stuart MacKillop / Alasdair Robertson)
* "Rocked to Stony Silence" 5:26 (Colin Tully / Alasdair Robertson)
* "I Name This Ship Survival" 4:31 (Colin Tully / Alasdair Robertson)
* "Paper in the Rain" 3:55 (Stuart MacKillop / Alasdair Robertson)
* "That Kind of Fool" 3:52 (Stuart MacKillop / Alasdair Robertson)
* "Airport Shutdown" 3:39 (Colin Tully / Alasdair Robertson)
* "Rough Diamonds2 4:49 (Stuart MacKillop / Alasdair Robertson)
* "Got to Love" 2:45 (Stuart MacKillop)
* "Stone's Throw from Nowhere" 4:55 (Colin Tully / Alasdair Robertson)
Mel Collins, Frank Collins i Paddie McHugh de la banda Kokomo van ser convidats a la gravació de l'àlbum.
El 1977 van enregistrar el "Cado Belle EP", contenint les pistes següents :
* It's Over" (Boz Scaggs/David Paich)
* "September" (Alan Darby)
* "Play It Once For Me" (Stuart MacKillop)
* "Gimme Little Sign" (Alfred Smith/Joe Hooven/Hal Winn)
Un CD que conté totes catorze pistes de l'àlbum i l'EP va ser distribuït per Mirror Image Records el 2008.

## Referències

* ↑ Adams, Rob. , Herald Scotland, Glasgow, 7 January 2013.
* ↑ «Colin Tully - Gregory's Girl, Cado belle and John Martyn» (en anglès americà), 18-05-2012. [Consulta: 19 maig 2022].
* ↑ Bruce, Keith. , Herald Scotland, Glasgow, 19 June 2012.
# Cadrete

Cadrete és un municipi de la província de Saragossa situat a la comarca de Saragossa. El 2023 tenia 4.569 habitants.

## Referències

* ↑ «Aragón (Spain): Municipalities in Provinces» (en anglès), 3 gener 2024. [Consulta: 27 gener 2024].
# Cadoalla

Cadoalla és una parròquia consagrada a Sant Pere pertanyent al municipi de Becerreá, província de Lugo.

## Demografia

Segons el padró municipal del 2004 tenia 80 habitants (41 dones i 39 homes), distribuïts en 6 entitats de població. Aquestes dades pressuposen una reducció de la demogràfica respecte el 1999, quan la parròquia tenia 86 habitants. Segons l'IGE, el 2014 la seva població va caure fins als 32 homes i 32 dones.

## Curiositats

En aquesta parròquia, enfront de la N-VI i de l'autovia A-6 direcció A Coruña, hi ha l'únic toro d'Osborne existent a la província de Lugo. Considerat un símbol anacrònic per alguns sectors de la societat, ha estat victíma de pintades i atemptats varis al llarg de les darreres dècades. Avui en dia, entre les tanques publicitàries i la vegetació és poc visible per als conductors.

## Llocs

* Cadoalla
* Carballín
* O Castelo
* Ribas
* Saa
* Santa Isabel

## Referències

* ↑ «Dades estadístiques de població». Instituto Galego de Estadística.
* ↑ Varela, Suso «El toro de Osborne se esconde de la N-VI y de la A-6 en Becerreá». La Voz de Galicia, 13-12-2015.
# Buxières-lès-Clefmont

Buxières-lès-Clefmont és un municipi francès situat al departament de l'Alt Marne i a la regió del Gran Est. L'any 2007 tenia 23 habitants.

## Demografia
### Població

El 2007 la població de fet de Buxières-lès-Clefmont era de 23 persones. Hi havia 8 famílies de les quals 4 eren unipersonals (4 homes vivint sols) i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 21 habitatges, 10 eren l'habitatge principal de la família, 4 eren segones residències i 8 estaven desocupats. Tots els 21 habitatges eren cases. Dels 10 habitatges principals, 9 estaven ocupats pels seus propietaris i 1 estava llogat i ocupat pels llogaters; 1 tenia tres cambres, 2 en tenien quatre i 7 en tenien cinc o més. 7 habitatges disposaven pel capbaix d'una plaça de pàrquing. A 4 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Buxières-lès-Clefmont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 1 |
| 1 | 85 a 89 | 0 |
| 0 | 80 a 84 | 0 |
| 0 | 75 a 79 | 2 |
| 0 | 70 a 74 | 0 |
| 2 | 65 a 69 | 1 |
| 0 | 60 a 64 | 1 |
| 0 | 55 a 59 | 0 |
| 1 | 50 a 54 | 0 |
| 1 | 45 a 49 | 0 |
| 1 | 40 a 44 | 0 |
| 1 | 35 a 39 | 1 |
| 1 | 30 a 34 | 0 |
| 0 | 25 a 29 | 1 |
| 0 | 20 a 24 | 1 |
| 0 | 15 a 19 | 0 |
| 0 | 10 a 14 | 0 |
| 1 | 5 a 9 | 0 |
| 1 | 0 a 4 | 0 |

## Economia

El 2007 la població en edat de treballar era de 14 persones, 11 eren actives i 3 eren inactives. De les 11 persones actives 10 estaven ocupades (5 homes i 5 dones) i 1 aturada (1 dona i 1 dona). De les 3 persones inactives 2 estaven jubilades i 1 estava classificada com a «altres inactius».

### Activitats econòmiques

L'any 2000 a Buxières-lès-Clefmont hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Buxières-lès-Clefmont a l'INSEE.
* Évolution et structure de la population Fitxa amb el detall de dades de Buxières-lès-Clefmont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.